Bajarê Anversî yê Belçîka de serkêşîya Têgêrayîşê Ciwanan ê Şorişgêran (TCŞ) aktîvîstanê TekoJIN de çarçewa  Hemleya “Werin Cenga Azadiyê” de çalakîye ameye kerdene.
Çalakîye de derheqê şuxulnayîşê çekanê kîyewîyan ê ke dewleta tirke hêrişê îşxalî de vera gerîlayan şuxulnena û tecrîdê serê Rayberê Şarê Kurdî Abdullah Ocalanî de eşkerayîyî ameyî dayene.
Eşkerayîyîyan  de  bale ameye antene sûcanê şerî yê ke dewleta tirke kena ser bêvengîya Ewropa ameye protestokerdene. Qiseykerdişan de ame vatene ke ê do vera tecrîd û hêrişanê dewleta tirke  tim meydanan de bê.
